# Museu de Belles Arts de Boston

El Museu de Belles Arts de Boston (en anglès Museum of Fine Arts, Boston, MFA) és un dels museus més grans dels Estats Units i conté la segona col·lecció permanent més gran en l'hemisferi occidental, després de la del Museu Metropolità d'Art a Nova York. El director actual del museu és Matthew Teitelbaum.

## Història

Va ser creat l'any 1870 i es va inaugurar el 1876, amb una gran part de les seves col·leccions presa de la galeria d'art de l'Ateneu de Boston. Està ubicat a l'Avinguda Huntington de Boston, Massachusetts des de l'any 1909. A més de la seva finalitat conservadora, el museu està associat amb una acadèmia d'art, l'Escola de Belles Arts de Boston, i un museu germà, en Nagoya/Boston Museum of Fine Arts, en Nagoya, Japó.

## Obres destacades

* Antiguitats egípcies, incloent-hi escultures, sarcòfags i joieria.
* Pintura europea antiga, amb obres mestres de fama mundial, de Roger van der Weyden, El Greco, Velázquez, Jacob Jordaens, Rembrandt…
* Pintura impressionista i postimpressionista francesa, incloent-hi quadres de Paul Gauguin com D'on venim? On anem? (D'où venons-nous? Que sommes-nous? Où allons-nous?) i obres de Manet, Renoir, Degas, Monet, Van Gogh, Cézanne entre d'altres.
* Pintors nord-americans dels segles xviii i xix, incloent-hi moltes obres de John Singleton Copley, Winslow Homer i John Singer Sargent.
* La col·lecció Edward S. Morse de 5.000 peces de ceràmica japonesa, que forma part de la major col·lecció d'obres japoneses fora del Japó.
* La Galeria Gund que acull exposicions temporals mentre que un jardí japonès proporciona un espai tranquil i contemplatiu fora del mateix museu.
* Freqüentment allotja exposicions especials, sent la més popular la mostra Art of Star Wars (sobre dissenys de La Guerra de les Galàxies) el 2002, que va atreure més d'1.652.000 visitants.
* Les pintures d'estil romànic de l'església de Santa Maria de Mur (Pallars Jussà).
* El retaule de la verge d'Anglesola, originari de l'església parroquial d'Anglesola.

## Galeria d'obres destacades

* El Museu de Belles Arts és famós per la seva col·lecció d'objectes de l'antic Egipte, (en la imatge l'Estàtua colossal del rei menkaura).
* Secció de rotlle «Nou Dracs » per Chen Rong, 1244 aC, dinastia Song.
* Antonio Veneziano, Verge amb nen, c. 1380
* Retaule de Sant Pere, de Martín de Soria (segle XV).
* Tríptic de l'Ecce Homo, del Bosco.
* El Greco Retrat de fray Hortensio Paravicino.
* Velázquez El príncep Baltasar Carlos amb un nan.
* Velázquez Felipe IV.
* Velázquez Retrat de Luis de Góngora.
* Juan Carreño de Miranda Retrat de dona, c. 1660.
* Joseph Blackburn Susan Apthorp.
* Jove amb flors al cabell, de Boucher.
* Katsushika Hokusai Dona mirant-se al mirall, 1805.
* Dennis Miller Bunker Jessica, 1890.
* Edgar Degas Cotxes en les carreres.
* Van Gogh, La Berceuse.

## Referències

* ↑ «Matthew Teitelbaum Appointed Director of Museum of Fine Arts, Boston» (en anglès). [Consulta: 8 juny 2023].
* ↑ Ellenor M. Alcorn. English Silver in the Museum of Fine Arts, Boston: Silver before 1697. Museum of Fine Arts, 1 juliol 2000. ISBN 978-0-87846-374-9.

## Enllaços externs

* Museu de Belles Arts de Boston (Museum of Fine Arts) - Pàgina Oficial
* Visita virtual